《游烂柯山》
唐代·谢勮

独凌清景出，下视众山中。云日遥相对，川原无不通。
自致高标末，何心待驭风。
宛演横半规，穹崇翠微上。云扃掩苔石，千古无人赏。
宁知后贤心，登此共来往。
仙弈示樵夫，能言忘归路。因看斧柯烂，孙子发已素。
孰云遗迹久，举意如旦暮。
仙僧会真要，应物常渊默。惟将无住理，转与信人说。
月影清江中，可观不可得。

作者简介：谢勮（721-786），男，唐朝诗人。唐代宗大历年间曾经游历浙江省衢州市。